La nova oficina integral de la Seguretat Social de Paterna funciona al 100%
14/10/2016

# La nova oficina integral de la Seguretat Social de Paterna funciona al 100%

[![Nueva sede a la Seguridad Social](/images/noticias/2016/10/oficina-seguridad-social.jpg)](/images/noticias/2016/10/oficina-seguridad-social.jpg)

14.10.2016

La nova oficina integral permetrà ampliar i unificar els serveis i prestacions que s'ofereixen a Paterna, on els veïns ja podran tramitar també les seues jubilacions, incapacitats, subsidis de maternitat/paternitat, assistència sanitària així com prestacions familiars sense necessitat de desplaçar-se a l'oficina de la Seguretat Social de Juan Llorens a València

La nova oficina integral de la Seguretat Social de Paterna ja aquesta operativa al 100% per atendre i donar resposta a totes les necessitats i demandes ciutadanes relacionades amb la gestió de les prestacions del sistema de la seguretat social.

Així ho ha anunciat hui l'Alcalde de Paterna, Juan Antonio Sagredo després de visitar aquest matí al costat de la Directora Provincial del INSS, Susana Lejarreta les noves instal•lacions, situades en el número 21 de l'Avinguda Vicente Mortes, un trasllat ja efectiu, que l'equip de govern socialista va aconseguir desbloquejar, i que ha permès a la seu del INSS de Paterna ampliar i unificar en una mateixa oficina la carta de serveis prestats.

L'oficina integral de la Seguretat Social Paterna, que va obrir les seues portes fa unes setmanes, ha acabat aquesta mateixa setmana de configurar els espais i equipaments necessaris i de completar les tasques i activitats que tènia pendents per poder oferir i gestionar la totalitat de la seua carta de serveis i prestacions i oferir un servei públic de qualitat.

A partir del proper dilluns, 17 d'octubre, els paterners i paterneres que necessiten realitzar gestions relacionades amb el sistema de la seguretat social podran dur a terme tots els tràmits sense necessitat de desplaçar-se fins a l'oficina de Juan Llorens de València.

D’aquesta manera, a banda de poder gestionar prestacions, altes i baixes d'afiliacions, cotitzacions, assegurances socials o l'assignació del nombre de la Seguretat Social com fins ara, els paterners i paterneres també van a poder tramitar a Paterna les seues jubilacions, incapacitats temporals i permanents (maternitat/paternitat) fins a altres prestacions com a viduïtat, orfandat, cuidat de menors afectats per malalties greus, assistència sanitària, etc.

A més, aquesta nova oficina donarà cobertura a 124.786 persones, és a dir, el 4,90% del total de la població de la província de València, doncs a banda de donar cobertura a Paterna, el seu àmbit d'influència també abasta a les poblacions de Burjassot, Godella i Rocafort.

La nova seu de la Seguretat Social a Paterna, que forma part de la xarxa de CAISS (centres d'atenció i informació de la Seguretat Social), ocuparà un edifici de tres altures amb capacitat per 238 persones. L'edificació consta de 2 Soterranis, un d'ells d'1.255m2 i un altre d'1.190 m2 amb un aforament de 52 persones, una Planta Baixa de 491 m2 destinada a la zona administrativa i amb capacitat per 41 persones, una Planta Primera d'ús també administratiu, amb una superfície útil de 531 m2 i un aforament de 47 persones i unes plantes Segona i tercera destinades a zona administrativa, de 549m2 i aforament de 49 persones cada planta.